Црна лагуна

Црна лагуна (, ) — манга и аниме за патешествијата на една компанија што доставува товар и понекогаш го прекршува законот. Дејството се одвива во морињата на Југоисточна Азија. Автор на идејата е Реи Хирое.

Аниме-серијата е поделена на две сезони. Иако стилот на цртање е ист, тие логично се надополнуваат еден со друг во однос на заплетот, имаат непрекината нумерација на епизодите и идентични воведни и завршни шпици. Третата сезона била најавена на корицата на првиот том од истоимената новела. Третата сезона била објавена во формат OVA (Оригинална видеоанимација) и се состои од 5 дела, од кои првиот излегол на 17 јули 2010 г. Последната, петта епизода досега, излегла на 22 јуни 2011 г. Режисерот, цртачот и сеијуто на главната јунакиња останале исти. Проектот го реализирало студиото Madhouse.

До декември 2023 г., мангата Црна лагуна имала над 9,5 милиони примероци во тираж. Серијата била во целост добро прифатена, а критичарите особено ги пофалиле акционите сцени.

 Содржина 
Компанијата Лагуна е екипа од платеници пирати што дејствуваат во крајбрежните води на Југоисточна Азија во текот на раните до средината на 1990-тите години. Групата е специјализирана за шверцување и превезување стока на бродот „Црна лагуна“, американски торпеден чамец од типот Elco долг 24 м.

Екипажот се состои од четворица членови: Дач, искусниот водач; Реви, вешт и безмилосен борец; Бени, механичар и компјутерски специјалист; и Рок, поранешен службеник што бил насилно ангажиран откако бил напуштен од неговите претпоставени. Рок на крајот се прилагодува на својата нова улога како преговарач на групата и претставник пред јавноста, користејќи го своето корпоративно искуство за да ги олесни договорите со клиентите.

Роанапур, измислен пристаништен град во Источен Тајланд, во близина на камбоџанската граница, служи како нивна база на операции. Градот е беззаконско прибежиште во кое доминираат организирани злосторнички синдикати, вклучувајќи ги кинеската тријада, руската мафија, колумбискиот картел и италијанската мафија. Неговите улици се преполни со платеници, атентатори, крадци и проститутки, покрај значително население на виетнамски бегалци што побегнале по комунистичката победа во 1975 г.

Компанијата Лагуна често соработува со хотел Москва, месниот руски злосторнички синдикат, преземајќи високоризични мисии што често водат до насилни спротивставувања — од престрелки до поморски битки — низ различни региони на Југоисточна Азија. За време на нивното слободно време, екипажот го посетува „Жолтото знаме“ (англ. The Yellow Flag), бар во Роанапур познат по тоа што често се наоѓа во центарот на престрелките.

 Ликови 
Рок (англ. Rock, јап. ロック), Окаџима Рокуро (јап. 岡島緑郎) — поранешен службеник во голема јапонска компанија, кој станал пират. Компанијата Лагуна го зела како заложник за да изнуди пари од неговите јапонски работодавци, но тие одлучиле да го уништат Рокуро заедно со неговите грабнувачи. Откако, со помош на снаодливоста на Окаџима, пиратите успеале да победат во битката со ударниот вртолет Ми-24А и да преживеат, тој бил примен во екипата на Лагуна. Во Токио, Рок работел во геолошки оддел и доста добро се разбира во таа област. Компанијата Лагуна главно ги користи неговите лингвистички способности (тој знае јапонски, англиски, шпански, а е запознаен и со други јазици). Образован е и умее да води деловни преговори. Рок не сака оружје, па Дач не го испраќа да извршува борбени мисии. Во опасниот град Роанапур, Рок е заштитен од злосторнички проблеми бидејќи работи за Лагуна, која е широко позната во тие кругови. И покрај тоа што раскинал со животот на канцелариски работник, Рок сѐ уште носи кошула и панталони и одбива хавајска кошула што му ја подарила Реви. Тој е многу задоволен од својот нов живот и ниту еднаш не зажалил што го заменил здодевниот, но безбеден живот, со судбината на претставник на злосторничките кругови. Очигледно е како животот во морињата на Југоисточна Азија го менува — Рок станува посигурен и поискусен. Не одржува врски со своето семејство и старите пријатели во Јапонија. Меѓу екипата, тој останува најмирољубив и најдобар, честопати настојувајќи на почитување на правдата. Не сака да извршува премногу валкани нарачки, како што се грабеж на гробници или продажба на деца.

Реви (англ. Revy, јап. レヴィ), чие вистинско име е Ребека, позната и како „Двораката“ (англ. Two Hands) — борец на компанијата Лагуна, Американка со кинеско потекло. Родена е и живеела во кинескиот кварт во Њујорк. Во детството ги изгубила родителите: мајката загинала во авионска несреќа, а таткото, Реви самата го убила бидејќи, по трагичната смрт на неговата сопруга, се пропил и станал вистински домашен тиранин. Ја бара полицијата на Њујорк. Својот прекар го добила поради умешноста на македонската стрелба (истовремено со двете раце). Токму таа решила да го земе Рок како заложник и подоцна му предложила да стане член на Лагуна, но, и покрај тоа, на почетокот имала проблеми во општењето со него. Има тетоважа на десното рамо и речиси секогаш носи многу кратки шорцеви и џангл-чизми (Jungle boots). Пие и пуши многу, крајно е избувлива — може да отвори стрелба поради која било причина. Неколкупати е споредувана со сериски убијци. Нејзиното омилено оружје се два силно видоизменети пиштоли Beretta 92FS Inox. Цевката им е продолжена за 1 инч и приспособена за придушувач; по должината на навлаката затворач се изгравирани натписи на тајландски јазик; а на рачките е знакот Веселиот Роџер. Своето оружје го нарекува „Sword Cutlass“, во чест на пиратската сабја. Постојано наоѓајќи се на работ на животот, Реви станала прилично цинична и прагматична. Се потпира само на себе, а нејзини главни вредности се оружјето и парите. Таа е безбожница.

 Наводи 

 Надворешни врски 




Категорија:Манги
Категорија:Аниме-серии
Категорија:OVA
Категорија:Манга од 2002 година
__СОСОДРЖИНА__
__ИНДЕКС__
Категорија:Манга од 2022 година
Категорија:Манга од 2019 година